বাসের যাত্রী হাবিবুর রহমানের ভাষ্য চট্টগ্রাম থেকে ছেড়ে আসা (চট্টমেট্রো চ-০১৭৬ ) নাম্বারের বাসটি মহাসড়কের মৌলভীর দোকান পার হলে গাড়িটি ব্রেকফিল হয়ে যায়। এরপর চালক সড়কের পাশে নানা জায়গায় গাছের সাথে আটকানোর চেষ্টা করে। পরে সুযোগ বুঝ এখানে (আঁন্দার মার দরগাহ্) এলাকায় সড়কের পূর্ব পাশে গাছের সাথে আটকিয়ে দেয়। এতে গাড়িটি গাছের সাথে হেলে গেলে দরজা আটকে যায়। পথচারীরা এগিয়ে এসে যাত্রীদের গাড়ির ভিতর থেকে উদ্ধার করেন। দুর্ঘটনায় হাবিব পিঠে সামান্য আঘাত পেয়েছেন বলে জানান। দর্ঘটনার এক মিনিট পর প্রতিবেদক সেখানে গিয়ে নিজে উদ্ধার কাজে অংশ নেন। দোহাজার হাইওয়ে থানার ওসি মিজানুর রহমান বলেন, খবর পেয়ে দুর্ঘটনা কবলিত এলাকায় পুলিশ পাঠানো হয়েছে। কোনো হতাহতের খবর পাওয়া যায়নি।